|  |
| --- |
|  |
|  |
| **ALYTAUS MIESTO SAVIVALDYBĖS ADMINISTRACIJOS** |
| **VIEŠŲJŲ PIRKIMŲ SKYRIUS** |
|  |
| Biudžetinė įstaiga, Rotušės a. 4, LT-62504 Alytus, tel. (8 315) 55 127, faks. (8 315) 55 191,  el. p. viesieji\_pirkimai@alytus.lt.  Duomenys kaupiami ir saugomi Juridinių asmenų registre, kodas 188706935 |

|  |  |  |  |
| --- | --- | --- | --- |
| Tiekėjams |  | | 2025-12-11 |
|  |  |  | |
| **Dėl pranešimo nagrinėjimo** | | | | |

Alytaus miesto savivaldybės administracijos viešųjų pirkimų komisija (toliau – komisija), vykdydama supaprastinto viešojo pirkimo „Renginių salės apšvietimo ir garso įrenginiai su montavimu“ atvirą konkursą, 2025-12-11 posėdžio metu išnagrinėjo 2025-12-08 centrinės viešųjų pirkimų informacinės sistemos (toliau – CVP IS) priemonėmis gautą tiekėjo pranešimą ID464311 „Prašymai“ ir vadovaudamasi Lietuvos Respublikos viešųjų pirkimų įstatymo (toliau – Viešųjų pirkimų įstatymas) 36 str. 5 d. bei komisijos 2025-12-05 posėdžio protokolu Nr. VP-719 patvirtintų supaprastinto viešojo pirkimo „Renginių salės apšvietimo ir garso įrenginiai su montavimu“ atviro konkurso bendrųjų sąlygų (toliau – bendrosios pirkimo sąlygos) 5.2 p. ir specialiosiomis sąlygomis (toliau - specialiosios pirkimo sąlygos), bei teikia atsakymą:

**Klausimas:**

„Prašome pateikti montavimo darbams ir medžiagoms reikalingus duomenis - planus, aktualias patalpų nuotraukas, preliminarias montavimo vietas ir pan.“

**Atsakymas:**

Vadovaujantis specialiųjų pirkimo sąlygų 4 priedo „Techninė specifikacija“ lentelės 20.1 ir 20.3 punktais, tiekėjas yra atsakingas už apšvietimo tvirtinimo sistemos suprojektavimą ir pagaminimą bei privalo suderinti siūlomos apšvietimo ir akustinės sistemų montavimo vietas su perkančiąja organizacija.

Šiuo metu perkančioji organizacija nėra numačiusi galutinių tvirtinimo vietų. Tikimasi, kad tiekėjai, remdamiesi savo profesionaliomis kompetencijomis, pateiks siūlomas įrangos montavimo vietas, pagrįs savo sprendinius ir suderins juos su perkančiąja organizacija, kaip numatyta pirkimo sąlygose.

Tiekėjas taip pat privalo savarankiškai įvertinti su projektavimu, tvirtinimo sistemos parinkimu, gamyba ir montavimo sprendimais susijusius kaštus bei įtraukti juos į savo pasiūlymą.

Pridedame salės planą ir aktualias patalpų nuotraukas.

Viešųjų pirkimų skyriaus vedėja Jurgita Kazilionienė